cyanic-selkie/wikianc huggingface dataset:
Վարուժան Հերկելյան
Գրական գործունեություն
Վարուժան Հերկելյանը հիմնադիրն է «Գառնի» մատենաշարը, որը լույս է տեսել 41 հատորով։ 1993 թվականից ի վեր հրապարակում է «Արծիվ» ամսաթերթը (www.ardziv.com):
1997 թվականից ի վեր հրապարակում է Կիպրոսի Առաջնորդարանի «Գեղարդ» լրատուն։ Սփյուռքահայ մամուլում հանդես է եկել բազմաթիվ հոդվածներով՝ ազգային-կրթական և մշակութային թեմաներով։ Առ այսօր հրատարակած են հինգ հատորներ.
«Ավագ շաբաթ» հատորը լույս տեսել 2015 թվականին (846 էջ)։ Հատորում ներառված են Ավագ շաբաթի ընթացքում կատարվող եկեղեցական բոլոր աղոթքներն ու շարականները։ Այն նվիրվել է Հայոց ցեղասպանության 100-ամյակի առիթով սրբադասված նահատակների հիշատակին։
«Դիվան Նոր Ջուղայի Ս. Ամենափրկիչ վանքի» մաս Բ., Էջմիածնի կաթողիկոսների կոնդակներ (1705-1800)  հատորը լույս է տեսել Վարուժան արքեպիսկոպոսի ջանքերի շնորհիվ։ Հաջորդ հատորները լույս են տեսել Անթիլիասի տպարանում` որպես «Գևորգ Մելիտինեցի» գրական մրցանակի հրատարակություններ։
Հասարակական գործունեություն
2002 թվականի ապրիլի 28-ին Վարուժան արքեպիսկոպոս Հերկելյանի ջանքերով Կիպրոսում բացել է մի կոթող՝ Սիրիայի Դեր Զոր անապատի նահատակների ոսկորների մնացորդներով ։
Ծանոթագրություններ
Կատեգորիա:Հոգևորականներ Կատեգորիա:Հայ հոգևոր գործիչներ Կատեգորիա:Լիբանանցիներ հայկական սերմամբ
Արարայի ճակատամարտ
Արարայի ճակատամարտ, 1918 թվականի սեպտեմբերի 19-ին տեղի ունեցած ճակատամարտ։
Տեղի է ունեցել 1918 թ. սեպտեմբերի 19-ին, Պաղեստինի Ռաֆաթ-Արարա բարձունքի վրա, ֆրանսիական զինված ուժերի կազմում գործող Հայկական լեգեոնի և թուրքական բանակի միջև։ 1914 թ. Եվրոպայում գտնվող Հայոց ազգային պատվիրակության ղեկավար Պողոս Նուբար փաշայի և Ֆրանսիայի զինված ուժերի կազմում ստեղծվում էր Հայկական լեգեոն, որը հետագայում պետք է դառնար Կիլիկիայի Հայկական Հանրապետության զինված ուժերի կորիզը։ Լեգեոնը պետք է մասնակցեր Պաղեստինյան ճակատում ռազմական գործողություններին։ 1918 թ․ սեպտեմբերի 19-ին Արարա բարձունքի մոտ տեղի ունեցած ճակատամարտում, որին հայկական կողմից մասնակցում էր 5000, իսկ թուրքական կողմից 12000 զինվոր, հայկական ուժերին հաջողվեց ճեղքել թշնամու ճակատը և անցնել նրա թիկունք։ Այս ճեղքումն ապահովեց դաշնակիցների անգլո-ֆրանսիական զորքերի ընդհանուր հարձակումը և թուրքերի լիակատար պարտությունը։
Կատեգորիա:Ճակատամարտեր այբբենական կարգով Կատեգորիա:Գերմանիայի ճակատամարտեր Կատեգորիա:Ֆրանսիայի ճակատամարտեր Կատեգորիա:Մեծ Բրիտանիայի ճակատամարտեր Կատեգորիա:Օսմանյան կայսրության ճակատամարտեր Կատեգորիա:1918 Հայաստանում Կատեգորիա:Առաջին համաշխարհային պատերազմում Օսմանյան կայսրության ճակատամարտեր Կատեգորիա:Մուսթաֆա Քեմալ Աթաթուրք Կատեգորիա:Օսմանյան կայսրության պատմություն Կատեգորիա:Իսմեթ Ինյոնյու
Կրասնոֆլոտսկոե (գյուղ, Սովետսկիի շրջան)
Կրասնոֆլոտսկոե (Краснофлотське, Qaynaş), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։ Բնակավայրը նախկինում նաև անվանվել է Կայնաշ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սովետսկիի շրջանի բնակավայրեր Կատեգորիա:Ուկրաինայի գյուղեր
Սանկտ Պյոլտեն
Սանկտ Պյոլտեն (Sankt Pölten, St Pölten), քաղաք Ավստրիայի հյուսիսարևելյան մասում, Ստորին Ավստրիա երկրամասում։ Այն Ստորին Ավստրիա երկրամասի նահանգակենտրոնն է։ 2001 թ-ի մարդահամարի տվյալներով բնակչությունը կազմում է 51073 մարդ։ Քաղաքը գտնվում է Դանուբ գետի վտակ Թրայզենի վրա՝ Վիեննայից 65 կմ հեռավորության վրա։
Հղումներ
Կատեգորիա:Ավստրիայի քաղաքներ
Թլպատություն
Թլպատություն, թլպատությունն այլ կերպ անվանում են անվանակոչություն։
Աղբյուրներ
Կատեգորիա:Հայ Առաքելական Եկեղեցի Կատեգորիա:Բարեպաշտական սովորույթներ Կատեգորիա:Քրիստոնեական ծիսակատարություններ
Աշխատաշուկա
Աշխատաշուկա (աշխատանքային շուկա), տնտեսական և սոցիալական բարդ ենթահամակարգ։ Աշխատաշուկայի վերաբերյալ հիմնական մոտեցումները ելնում են աշխատուժի առաջարկի և պահանջարկի շարժի գնահատությունից, առկա ազատ աշխատատեղերի և աշխատանք փնտրող անձանց թվաքանակի հարաբերությունից։ Գործազուրկների մասին տվյալները դիտարկվում են որպես աշխատաշուկայի հատկանիշ։ Որոշ մոտեցումներում ընդգծվում են լրիվ զբաղվածության անհրաժեշտությունը և ժամանակավորապես աշխատանքից դուրս մնացած անձանց՝ աշխատանքի, սոցիալական պաշտպանվածության սահմանադրական իրավունքի ապահովումը։ Աշխատաշուկայի ներգործությունն արտադրական ակտիվության և աշխատանքի որակի վրա սպասվում է միայն զբաղվածների վրա գործազուրկների «ճնշման միջոցով»։
Շուկայի առանձնահատկություններ
Աշխատանքի շուկան ունի որոշակի առանձնահատկություններ՝
Շուկայի վրա ազդող գործոներ
Աշխատանքի շուկայի վրա ազդեցություն են գործում երեք կարևոր գործոններ՝
Շուկայի բաղադրամասեր
Աշխատանքի շուկայի բաղադրամասերը հետևյալներն են՝ Աշխատանքի շուկայի բաղադրամսաերի ամբողջությունն ուղղված է աշխատուժի առաջարկի և պահանջարկի, բոլոր սուբյեկտների շահերի հաշվեկշռվածության ապահովմանը։
Շուկայի ձևեր
Աշխատանքային շուկայի ձևերն են՝
Ոչ շուկայական գործոնների ազդեցությունն աշխատանքի շուկայի վրա
Աշխատանքի շուկայում գործում են ուժեր, որոնք ձգտում են թույլ չտալ, որպեսզի աշխատավարձի դրույքը հավասարակշիռ վիճակում լինի։ Այսպիսի ուժերից մեկը արհմիություններն են, որոնք իրենցից ներկայացնում են աշխատողների միություններ և ազդեցություն են գործում առաջին հերթին աշխատանքի շուկայի առաջարկի վրա։ Դա տեղի է ունենում որկու ուղիով։ Նախ, միությունների մեծ մասը գործում է աշխատողների ու գործատուների միջև կնքված համաձայնագրերի շրջանակներում, որոնք անվանվում են կոլեկտիվ աշխատանքային պայմանագրեր։ Պայմանագրերն ազդում են աշխատանքի առաջարկի վրա, բերելով դրանց հորիզոնական դիրքի։ Ոչ ոք չի կարող ստանալ ավելի կամ պակաս այն աշխատավարձից, որը նախատեսված է պայմանագրով։
Աշխատանքի ներքին շուկա
Աշխատանքի ներքին շուկան՝ դա մեկ ձեռնարկության շրջանակներով սահմանափակված սոցիալ-աշխատանքային հարաբերությունների համակարգ է, որտեղ աշխատավարձը և աշխատողների տեղաբաշխումը որոշվում է տվյալ ձեռնարկության հատուկ վարչական մեթոդներով և կանոններով։ Աշխատանքի ներքին շուկաներն ունեն մի շարք տարբերակիչ առանձնահատկություններ, դրանք են՝
ՀՀ աշխատաշուկա 2022
Ըստ staff.am կարիերայի հարթակի 2022 թվականի ՀՀ աշխատաշուկայի վիճակագրական վերլուծության՝ ՀՀ աշխատաշուկան գրանցել է 40% աճ 2021թ. համեմատ։ Փոփոխվել է մարզերում հաստիքների ակտիվության ցուցանիշը, Գյումրիում աշխատանքների տոկոսային հարաբերակցությունը 10,4%-ից դարձել է 14,2% 2021թ. վիճակագրության հետ համեմատած։ Վանաձորում և Իջևանում նույնպես 2022 թվականին գրանցվել է աշխատանքների քանակի աճ՝ ըստ վերոնշյալ վերլուծության։
Գործատու կազմակերպությունների կողմից ամենապահանջված մասնագիտություններն են՝
Աղբյուրներ
Կատեգորիա:Տնտեսագիտություն Կատեգորիա:Տնտեսագիտական տերմիններ
Զեյթունի Ավետարան
Զեյթունի Ավետարան, հայկական ձեռագիր մատյան՝ ընդօրինակված Հռոմկլայում, 1256 թվականին։ Գրել ու նկարազարդել է Թորոս Ռոսլինը՝ կաթողիկոս Կոստանդին Ա Բարձրբերդցու պատվերով։
Պատմություն
«Զեյթունի Ավետարանը» պահվել է Զեյթունում, իսկ այժմ գտնվում է Երևանի Մեսրոպ Մաշտոցի անվան Մատենադարանում (ձեռ․ № 10450)։ Մատյանի հիշատակարաններում նշվում են նկարչի եղբոր՝ Անտոնի, պատվիրատուի հարազատների անունները, Հեթում Ա արքայի ճամփորդությունը Կարակորում և ակնարկվում կաթողիկոսի հանդիպումները Հուլավու խանի ու սուլթաններ Մելիք Քեմլի և Մելիք Աշրաֆի հետ։
«Զեյթունի Ավետարանում» կան 4 զույգ խորան, 4 ավետարանիչների պատկերներ, 4 անվանաթերթ, լուսանցազարդներ և զարդագրեր։ Անօրինակ է «Դեիսուսի» (խնդրարկու) թեմայի ընդգրկումը Մարկոսի անվանաթերում, մանավանդ պատանի անմորուս Էմանուել Քրիստոսի կերպարի ներգրավումը։ Պատկերագրությամբ իր նմանը չունի անչափ խոհական, փիլիսոփայական «Հովհաննես Ավետարանիչը» ։
Պարգետ Ներքին
Պարգետ Ներքին, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Սուտորմինո
Սուտորմինո (Сутормино́), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 348 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սիչովսկի շրջանի բնակավայրեր
Ջոան Քյուսաք
Ջոան Քյուսաք (Joan Cusack, ), ամերիկացի դերասանուհի, «Էմմի» մրցանակի դափնեկիր և «Օսկար» մրցանակի կրկնակի հավակնորդ։
Վաղ կյանք և կրթություն
Ջոանը ծնվել է Նյու Յորքում, բայց մանկությունն անցել է Իլինոյս նահանգի Էվանսթոն քաղաքում։ Մեծացել է իռլանդացի կաթոլիկ ընտանիքում և եղել է հինգ երեխաներից երկրորդը։ Հայրը դերասան Ռիչարդ Քյուսաքն է, դերասաններ են դարձել նաև եղբայրներ Ջոնն ու Բիլը և քույրեր Էնն ու Սյուզին։ Նենսին՝ մայրը, եղել է դպրոցի մաթեմատիկայի ուսուցչուհի, իսկ հետագայում՝ քաղաքական ակտիվիստ ։
Քյուսաքը Մեդիսոնի Վիսկոնսինի համալսարանի շրջանավարտ է, որտեղ 1985 թվականին ստացել է անգլերեն լեզվի բակալավրի աստիճան ։ Նաև The Story Theatre-ում սովորել է արվեստի իմպրովիզացիաներ ։
Կարիերա
Ջոան Քյուսաքը խաղացել է բազմաթիվ կատակերգություններում, այդ թվում՝ «Խաղալիքներ» (Ռոբին Ուիլյամսի և Մայքլ Գեմբոնի հետ) և «Ինը ամիս» (Հյու Գրանտի և Ջուլիան Մուրի հետ), շատ է զբաղվել մուլտֆիլմերի հնչյունավորմամբ։ «Գործարար աղջիկ» ֆիլմում կատարած դերի համար առաջադրվել է Օսկար մրցանակին երկրորդ պլանի լավագույն կանացի դերի համար։
Ջոանը նկարահանվել է մի շարք ֆիլմերում՝ «Ադամսների ընտանեկան արժեքները», «Հեռուստատեսային նորություններ», «Ամուսնացած մաֆիայի հետ», «Ճանապարհ դեպի Արլինգթոն», «Փախչող հարսնացուն» և «Ռոքի դպրոց»։ «Մուտք և ելք» ֆիլմի համար դերասանուհին արժանացել է մի քանի մրցանակների, այդ թվում՝ «American Comedy Award», «Ուղեկից» և «Critic's Choice Movie Awards», ինչպես նաև առաջադրվել է «Ոսկե գլոբուս» և «Օսկար» մրցանակներին։
Անձնական կյանք
Քյուսաքը 1993 թվականին ամուսնացել է Ռիչարդ Բյորկի հետ։ Նրանք ունեն երկու որդի՝ Դիլանը և Մայլսը։
Ծանոթագրություններ
Կատեգորիա:Հոկտեմբերի 11 ծնունդներ Կատեգորիա:1962 ծնունդներ Կատեգորիա:Նյու Յորք քաղաքում ծնվածներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի դերասանուհիներ Կատեգորիա:20-րդ դարի դերասանուհիներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի սցենարիստներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի կատակերգուներ Կատեգորիա:«Էմմի» մրցանակի դափնեկիրներ Կատեգորիա:Ամերիկացի դերասանուհիներ
Նուռմե (գյուղ, Մյառյամաա շրջան)
Նուռմե (Nurme), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 30 մարդ։
Միերա
Արտաքին հղում
Կատեգորիա:Իսպանիայի բնակավայրեր
Նատրիումի աուրատ
Նատրիումի աուրատ, անօրգանական միացություն, լուծվում է ջրում, քիմիական բանաձևն է՝ Na[AuO2]։ Առաջացնում է բյուրեղահիդրատ, կանաչ բյուրեղների տեսքով։
Ֆիզիկական հատկություններ
Նատրիումի աուրատը առաջացնում է բյուրեղահիդրատ Na[AuO2]•H2O, կանաչ բյուրեղների տեսքով։ Լուծվում է ջրում, չի լուծվում էթանոլում
Գրականություն
Կատեգորիա:Նատրիումի միացություններ Կատեգորիա:Օքսիդներ
Ֆրեդերիկ-Ժակ Օսանգ
Ֆրեդերիկ-Ժակ Օսանգ, (F. J. Ossang, ), ֆրանսիացի կինոռեժիսոր, գրող ։ Կարիերան սկսել է 1975 թվականին։ Նրա նկարահանած վերջին լիամետրաժ ֆիլմը՝ Dharma Guns-ը, Փարիզի կինոթատրոններում սկսել է ցուցադրվել 2011 թվականի մարտի 9-ից ։ Մասնագիտությամբ ռեժիսոր է։ Որպես կինոռեժիսոր՝ արժանացել է Լոկառնոյի 2017 թվականի միջազգային կինոփառատոնի «Ընձառյուծ» մրցանակին («9 մատով» ֆիլմի համար) ։
Արտաքին հղումներ
Կատեգորիա:Ֆրանսիացի կինոռեժիսորներ Կատեգորիա:Ֆրանսիացի գրողներ
Խաավիկկո (այլ կիրառումներ)
Խաավիկկո, (ֆին․՝ Haavikko), ֆիննական ազգանուն։ Հայտնի կրողներն են՝
Շանդոր Վյորեշ
Շանդոր Վյորեշ (Weöres Sándor, ), հունգարացի բանաստեղծ և թարգմանիչ։
Կենսագրություն
Տպագրվել է 15 տարեկանից սկսած։ 1932 թվականին նրա բանաստեղծությունները լույս են ընծայվել «Արևմուտք» (Nyugat) հայտնի ամսագրում։ Ավարտել է Պեչ քաղաքի համալսարանը, պաշտպանել թեզը ստեղծագործական փիլիսոփայության վերաբերյալ (1938 թվական), աշխատել է գրադարանում։ Երկրորդ համաշխարհային պատերազմի ժամանակ եղել է հարկադիր աշխատանքի մեջ։ 1948-1951 թվականներին ճամփորդել է։ Սոցիալիստական ռեալիզմի կանոնին չհամապատասխանելով՝ նրա ստեղծագործությունները 1948 թվականից մինչև 1964 թվականները շատ հազվադեպ է հրապարակվել։
Շանդոր Վյորոեը թարգմանել է  ռուսական բանաստեղծություններ (Պուշկին, Լերմոնտով), ուկրաինական (Շևչենկո,  Ի. Ֆրանկո, Լեսյա Ուկրաինկա), վրացական (Շոթա Ռուսթավելի), անգլիական (Շեքսպիր)],  Դաո Դե Ցզինի աշխատությունների թարգմանությունը մեծ ժողովրդականություն է վայելել։
Արտաքին հղումներ
Կատեգորիա:Կոշութի մրցանակի դափնեկիրներ Կատեգորիա:Հունգարացի բանաստեղծներ Կատեգորիա:20-րդ դարի բանաստեղծներ Կատեգորիա:Հունգարացի թարգմանիչներ Կատեգորիա:Հունգարացի գրողներ Կատեգորիա:Հունգարացի մանկագիրներ
Ստրասբուրգի տաճար
Ստրասբուրգի տաճար (Straßburger Münster / Liebfrauenmünster zu Straßburg, Cathédrale Notre-Dame de Strasbourg), Ֆրանսիայի Ստրասբուրգ քաղաքի մայր տաճարը։ Նախորդ երկու դարերում եղել է աշխարհի ամենաբարձր շինությունը։ Եվրոպական ճարտարապետության պատմության մեջ ավազաքարից կառուցված ամենախոշոր կառույցներից է։ Ինչպես Ստրասբուրգ քաղաքն ընդհանրապես, տաճարը ևս կրում է գերմանական և ֆրանսիական մշակութային փոխազդեցությունը։
Ճարտարապետություն
Տաճարը կառուցված է վոգեզներյան կարմիր ավազաքարից (grès rouge des Vosges): Շինարարությունը սկսվել է 1015 թվականին։ Հետագա դարերում տաճարն անընդհատ վերաշինվել է` արտաքին տեսքի փոփոխություն կրելով։ Տաճարի արևելյան մասերը, այդ թվում` երգչախմբի համար նախատեսված մասն ու հարավային պորտալը, կառուցված են ռոմանական ոճով, իսկ երկարավուն նավը և հազարավոր կերպարներով զարդարված ճակատային մասը գոթական ճարտարապետության գլուխգործոց են։
Ճարտարապետները, ինչպես Քյոլնի տաճարի դեպքում, հիմնվել են ֆրանսիական գոթիկայի ավանդույթների վրա, ինչը դրսևորվել է արևմտյան կրկնակի աշտարակների, բազիլիկին բնորոշ երկարավուն նավի առկայությամբ` ի տարբերություն գերմանական տաճարների, որոնց բնորոշ են նույն բարձրությամբ երեք նավերը (Hallenkirche): Տաճարի գլխավոր շինարարներից են եղել Ուլրիխ ֆոն Էնսինգենը (Ulrich von Ensingen), ով մասնակցել էր Ուլմի տաճարի կառուցմանը և Էրվին ֆոն Շտայնբախը (Erwin von Steinbach):
Հյուսիսային աշտարակը, որն ունի 142 մ բարձրություն, ավարտվում է սանդղակներով սրաձողով, որն ամբողջովին կառուցված է ավազաքարից քյոլնցի վարպետ Յոհան Հյուլցի նախագծով։ Մինչև 19-րդ դարի վերջը աշտարակը եղել է ամբողջովին քարից կառուցված ամենաբարձր կառույցն աշխարհում։ Հարավային աշտարակն անավարտ է մնացել, ինչը տաճարին անհամաչափ տեսք է հաղորդում։ Հրապարակը, որտեղ խոյանում է տաճարը, Եվրոպայի քաղաքային ամենագեղեցիկ հրապարակներից մեկն է։ Հարևանությամբ գտնվում են հարավգերմանական ոճով կառուցված փայտե կոնստրուկցիաներով 4-5 հարկանի տներ, որոնք առանձնանում են բարձր տանիքներով։ Հրապարակի հյուսիսային կողմում կանգուն է Կամերցելի տունը (Haus Kammerzell), որը կառուցվել է 15-րդ դարում և Ստրասբուրգի ամենահայտնի շինություններից է։
Աստղագիտական ժամացույց
Հայտնի են տաճարի աստղագիտական ժամացույցները։ Մինչ այդ տեղադրված են եղել ժամացույցներ` կառուցված 1353 և 1574 թվականներին, որոնցից վերջինն աշխատել է մինչև 1789 թվականը և ունեցել է աստղագիտական գործառույթներ։ 1832 թվականին ստեղծվել է առանձնահատուկ մեխանիզմ, որը ցույց է տվել Երկրի, Լուսնի և այն ժամանակ հայտնի այլ մոլորակների` Մերկուրիի, Սատուրնի ուղեծրերը։ Ժամացույցի առանձնահատկությունն այն է, որ Նոր տարվա գիշերը այն մեկ լիարժեք պտույտ է գործում` նշելով այն տոների հաշվարկի մեկնակետը, որոնք փոփոխական են։ Ժամացույցի ամենադանդաղ պտտվող մասը նշում է երկրի առանցքի առաջընթացը (պրեցեսիա), որի մեկ պտույտը կատարվում է 25.800 տարում։
Ներկայացումներ
Ամեն ամառ երեկոները տաճարի առաջ կազմակերպում են ներկայացում. հեռարձակվում են երաժշտական դասական ստեղծագործություններ, իսկ տաճարը, երաժշտության տոնին համապատասխան, լուսավորվում է տարբեր գույներով։
Արտաքին հղումներ
Կատեգորիա:Ֆրանսիայի տաճարներ Կատեգորիա:Աստղագիտական ժամացույցներ Կատեգորիա:Ֆրանսիայի կաթոլիկ եկեղեցիներ Կատեգորիա:Ռոմանական ճարտարապետություն
(6505) Մուսիո
(6505) Մուսիո (Muzzio), աստերոիդ աստերոիդների հիմնական գոտում։ Հայտնաբերվել է 1976 թվականի հունվարի 3-ին Ֆելիքս Ագիլարի աստղադիտարանի կողմից Էլ Լիոնսիտոյում ։ Անվանումն ստացել է ի պատիվ արգենտինացի աստղագետ Խուան Կառլոս Մուսիոյի։
Միջին հեռավորությունը Արեգակից կազմում է 3,199954 ա. մ., առավելագույնը մոտենում է 2,5939 ա. մ. հեռավորության վրա և հեռանում 3,806 ա. մ. ։ Արեգակի շուրջ մեկ ամբողջական պտույտ է կատարում 2090,81 երկրային օրվա ընթացքում, իր ուղեծրով շարժվելով միջինում 0,172182 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,64° անկյուն։
Արտաքին հղումներ
Կատեգորիա:1976 թվականին հայտնաբերված աստղագիտական մարմիններ Կատեգորիա:Ֆելիքս Ագիլարի աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նովակ Ռադոնիչ
Նովակ Ռադոնիչ (սերբ.` Новак Радонић, ), սերբ ժամանակակից նկարիչ։ Ստեղծել է մի շարք կրոնական, պատմական խորհրդի բովանդակության նկարներ ։
Աշխատանք
Նովակ Ռադոնիչը ծնվել է Մոլում, մահացել է Սրեմսկա Կամենիկայում։
Նախքան Վիեննայում արվեստ սովորելը Նովակ Ռադոնիչը եղել է Պիլարի Պիլիչի և Նիկոլա Ալեքսիչի աշակերտը։ Ավարտելուց հետո նա գնացել է ապրելու և աշխատելու Բայկայում, 1863 թվականին ավարտել է Սենտոմասում (Սրբոբրան)։ Նա շատ ավելի լավն էր որպես դիմանկարների և պատմական կոմպոզիցիաների նկարիչ, օրինակ, կայսր Ուրոկի մահը և արքայազն Մարկոյի մահը։ Բացի կրոնական թեմաներից և պատմական կոմպոզիցիաներից, նա նկարում էր նաև դիմանկարներ, որոնցում նա հասել է գագաթնակետին։ Տղայի Դու Չան Պոպովիչի նրա դիմանկարը 19-րդ դարից սերբական ամենագեղեցիկ և տոնական դիմանկարներից մեկն է։ Որպես սերբական քաղաքացիական հասարակության տեսողական քրոնիկոն, բնույթի բնութագրերի բացառիկ զգացողությամբ, նա թողել է ընկերների դիմանկարների մի ամբողջ պատկերասրահ։ Նրա ուներ ինքնանկարներից բաղկացած հատուկ նկարների շարք, որում տվել է առարկայի սեփական բնավորության և հոգեկան վիճակի ռոմանտիկ վերլուծություն։
Ռադոնիչը, Պավլ Սիհիչը և Ջուրա Յակշիչ սերբ ռոմանտիզմի գագաթնակետն էին։
Արտաքին հղումներ
Կատեգորիա:Սերբ նկարիչներ Կատեգորիա:Ռոմանտիզմ Կատեգորիա:Ռոմանտիստ նկարիչներ Կատեգորիա:Սերբ գրողներ Կատեգորիա:Բնօրինակում անաղբյուր հոդվածներ
Ույի դյու Ուլե
Բնակչությունը 2008 թվականի դրությամբ կազմում է 192 մարդ, բնակչության խտությունը` 21.52 մարդ/կմ²։ Բնակավայրը զբաղեցնում է 8.92 կմ² տարածք։
Աշխարհագրություն
Գտնվում է Փարիզ քաղաքից 155 կմ արևմուտք, Կան քաղաքից` 55 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 133 աշխատունակ (15-64 տարեկան) բնակիչ, որոնցից ակտիվ էին 106-ը, իսկ ոչ ակտիվները` 27։ Ակտիվության ցուցանիշը կազմում է 79,7 %։ 106 աշխատունակ մարդկանցից աշխատել է 97 անձ (48 տղամարդ և 49 կին)։ Գործազուրկ են եղել 9 անձ (3 տղամարդ և 6 կին)։ 27 անաշխատունակներից 7-ը եղել են աշակերտներ կամ ուսանողներ, 9-ը` թոշակառուներ, իսկ 11-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Friends (Աննա Մարիի և Մարշմելլոյի երգը)
Friends, երգ է, որը ձայնագրվել է ամերիկացի երաժշտական պրոդյուսեր Մարշմելլոյի և անգլիացի երգչուհի Աննա Մարիի կողմից։ Այն գրվել է Մարշմելլոի, Աննա Մարիի և Նատալի Դանի կողմից, իսկ բեմադրությամբ զբաղվել է Մարշմելլոն։ Երգը հրապարակվել էր 2018 թվականի փետրվարի 9-ին Joytime Collective և Asylum Records լեյբլում, լիրիկական հոլովակի հետ։
Մակովկա (գյուղ, Սովետսկիի շրջան)
Մակովկա (Маківка, Qoñrat), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։ Բնակավայրը նախկինում նաև անվանվել է Կոնգրատ։
2001 թվականի տվյալներով Մակովկա գյուղում բնակվում էր 295 մարդ։
Friends (Աննա Մարիի և Մարշմելլոյի երգը)
Ստեղծում և անձնակազմ
Ստեղծումը սկսվել է Tidal ընկերությունից ։
Արտաքին հղումներ
Կատեգորիա:2018 երգեր
Մակովկա (գյուղ, Սովետսկիի շրջան)
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սովետսկիի շրջանի բնակավայրեր Կատեգորիա:Ուկրաինայի գյուղեր
Խոսող ձուկը
«Խոսող ձուկը», Հովհաննես Թումանյանի հեքիաթներից ։
Պատմություն
Այս հեքիաթն առաջին անգամ տպագրվել է 1908 թվականին՝ Թիֆլիսում լույս տեսած «Հասկեր» ամսագրի № 1-ում (էջ 18-21), «Նանի հեքիաթներից» ենթավերնագրով։ Աայնուհետև, 1908 թվականին, «Լուսաբեր» դասագրքում (երկրորդ տարի, էջ 21-25)։ Որից հետո Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում ։
Թումանյանի այս, ինչպես նաև «Տերն ու ծառան» հեքիաթի մասին «Հորիզոն» թերթում լույս է տեսել մի անստորագիր գրախոսական, որի հեղինակը ողջունում է Թումանյանի նախաձեռնությունը՝ «Մանկական գրադարան» մատենաշարով գրավիչ և գեղեցիկ ձևավորված գրքույկների հրատարակության կապակցությամբ ։
Այս հեքիաթը  հյուսված է կովկասյան ժողովուրդների հետ տարածված՝ երախտապարտ ձկան, աղքատի ու հրեշի սրամիտ հարցուպատասխանի մոտիվներից։
Ինքնագիրը չի պահպանվել։
Հովհաննես Թումանյանի երկերի լիակատար ժողովածուի 5-րդ հատորում տպագրվել է «Առանձին հրատարակությունից» ։
Ծանոթագրություններ
Կատեգորիա:Հովհաննես Թումանյանի հեքիաթներ
Ռադիոնավագնացություն
Ռադիոնավագնացություն, նավերի և թռչող ապարատների վարման ժամանակ ռադիոտեխնիկական միջոցների և մեթոդների օգնությամբ տարածության մեջ են կողմնորոշում։
Գիտատեխնիկական առարկա է, որն ուսումնասիրում է ռադիոտեխնիկական այն միջոցների ստեղծման սկզբունքներն ու դրանց կիրառման մեթոդները, որոնք օգտագործում են շարժվող օբյեկտների վարման խնդիրներում ռադիոնավագնացության միջոցները ստորաբաժանվում են ըստ դրանցով լուծվող խնդիրների բնույթի՝ ռադոնավագնացության սարքավորումների (ռադիոպեչենգատորներ, ռադիոկողմնացույցներ, ռադիոհեռաչափեր, ռադիոփարոսներ, ռադիոսեքստանտներ և այլն), որոնք ապահովում են միայն մասնավոր խնդիրների լուծումը, և բարդ խնդիրների լուծումն ապահովող ռադիոնավագնացության համակարգերի (անկյունաչափ, հեռաչափ և համակցված), ըստ օգտագործվող ռադիոալիքների տիրույթի, ըստ ռադիոազդանշանների պարամետրերի՝ ամպլիտուդային, ֆազային, հաճախային, ժամանակային և համակցված ռադիոնավագնացության միջոցների։ Ռադիոնավագնացության մեթոդների և միջոցների կիրառումը հնարավորություն տվեց մեծացնելու շարժվող օբյեկտների տվյալ երթուղիով ընթանալու ճշգրտությունը, ինչպես նաև զգալիորեն բարձրացնելու նավերի և ինքնաթիռների վարման անվտանգությունը բարդ օդերևութաբանական պայմաններում։
Ռադիոնավագնացության մեջ և լոկացիայում մեծ թափ է ստացել լազերների կիրառումը։ Լազերային նավագնացությանը նվիրված հետազոտություններ են կատարվում նաև ՀԽՍՀ ԳԱ ֆիզիկայի հետազոտությունների ինստիտուտում։
Կատեգորիա:Նավագնացություն
(6506) Կլաուսհեյդե
Միջին հեռավորությունը Արեգակից կազմում է 2,369519 ա. մ., առավելագույնը մոտենում է 2,2476 ա. մ. հեռավորության վրա և հեռանում 2,4915 ա. մ. ։ Արեգակի շուրջ մեկ ամբողջական պտույտ է կատարում 1332,26 երկրային օրվա ընթացքում, իր ուղեծրով շարժվելով միջինում 0,270218 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,4° անկյուն։
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սուտուպովո
Սուտուպովո (Сутупово), գյուղ Ռուսաստանի Լիպեցկի մարզի Դանկովսկի շրջանի կազմում։
Բնակչությունը 2000 թվականին գրանցված տվյալներով կազմում էր 9 մարդ։
Պարգետ Վերին
Պարգետ Վերին, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Վրացական ազգային խորհուրդ
Վրացական ազգային խորհուրդ (դեկտեմբեր 1917 — հունիս 1918), միջկուսակցական քաղաքական օրգան Վրաստանում, որը ստեղծվել էր 1917 թ-ի դեկտեմբերին։ Նրա անդամն էին վրացական բոլոր կուսակցությունները, բացառությամբ բոլշևիկների։ Վրաստանի ազգային խորհուրդն է ներկայացրել Վրաստանի շահերը Թուրքիայի հետ բանակցություններում՝ Բաթումի պայմանագրի ժամանակ։ Իր գործունեությունը ազգային խորհուրդը իրականացրել է մինչև 1918 թ-ի հունիս ամիսը։
Կատեգորիա:Վրաստանի դեմոկրատական հանրապետություն
Միժու
Միժու (Mijoux), կոմունա Էն (գավառ)ում, Ֆրանսիայի արևելքում։
Տնտեսություն
Մինչև 20-րդ դարը տնտեսության հիմնական ոլորտը գյուղատնտեսությունն ու անտառաբուծությունն էին։ Հիմա կան որոշ տեքստիլ արտադրամասեր և փայտամշակման ձեռնարկություններ։ Ձմեռային սպորտով զբաղվելու համար գործում են ճոպանուղիներ, իսկ գոլֆով հնարավոր է զբաղվել Combe de Mijoux-ի շրջանում։
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Սանկտ Պետերբուրգի արհեստավորների ընկերություն
«Սանկտ Պետերբուրգի արհեստավորների ընկերություն» (Товарищество санкт-петербургских мастеровых), Ռուսաստանի առաջին կազմակերպություններից։ Ստեղծվել է Պետերբուրգում, 1885-ին, Պ․ Վ․ Տոչիսկու կողմից։ «Ընկերության» նպատակն է եղել գործադուլների և այլ կոլեկտիվ ելույթների միջոցով պայքարել պրոլետարիատի նյութական դրության բարելավման համար, ինքնակրթության խմբակների, գրադարանների, բանվորական փոխօգնության դրամարկղերի ստեղծման միջոցով բարձրացնել բանվորների կուլտուրական մակարդակը և զարգացնել դասակարգային ինքնագիտակցությունը։ Գլխավոր խնդիրը մասսայական պրոլետարական շարժումը ղեկավարելու ընդունակ բանվոր-առաջնորդներ պատրաստելն էր։ «Ընկերության» մեջ մտնում էին ինչպես մտավորականներ, այնպես էլ բանվորներ, սակայն նրա անդամները ձգտում էին հիմնական աշխատանքները կենտրոնացնել բանվորների ձեռքում։ Ըստ կանոնադրության, կազմակերպության անդամները բաժանվում էին իսկական և մրցորդ-անդամների։ Վերջիններս, հիմնականում, մտավորականներ էին, որոնք պետք է «Ընկերության» կարիքների համար միջոցներ հայ - թայթեին։ «Ընկերության» աշխատանքներին եռանդուն մասնակցել են առաջավոր բանվորներ Ե․ Ա․ Կլիմանովը (Աֆանասև), Վ․ Ա․ Շելգունովը, Վ․ Ս․ Բույանովը, Ն․ Վասիլևը, Ի․ Ի․ Տիմոֆեևը, ինչպես նաև Լ․ Վ․ Աոկադսկայան, Գ․ Լ․, Լ․ Լ․ և է․ Լ․ Բրեյտֆուսները, Մ․ Վ․ Տոչիսկայան և ուրիշներ։ Աշխատանքներն ընթանում էին խստագույն գաղտնապահության պայմաններում։ Չնայած հիմնական կազմի սակավաթիվ լինելուն, այն աշխատանքներ է ծավալել (բանվորական խմբակների, գրադարանների ստեղծում գրականության տարածում) Պետերբուրգի խոշորագույն ձեռնարկություններում։
Կատեգորիա:Ռուսաստանի կազմակերպություններ Կատեգորիա:Սանկտ Պետերբուրգ
Էլ Բեյդա
Էլ Բեյդա (البيضاء Al Baiḍāʾ; / կամ / ), մեծությամբ հետո Լիբիայի չորրորդ քաղաքը, որը գտնվում է Հյուսիս - արևելյան Լիբիա.
Արտաքին հղումներ
Կատեգորիա:Լիբիայի քաղաքներ Կատեգորիա:1840 թվականին հիմնադրված բնակավայրեր
Նուռմե (գյուղ, Լեիսի շրջան)
Նուռմե (Nurme), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 16 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Լեիսի շրջանի բնակավայրեր Կատեգորիա:Էստոնիայի գյուղեր
Piper (2016)
Piper, Pixar ընկերության նկարահանած կարճամետրաժ անիմացիոն մուլտֆիլմ։ Ֆիլմի ռեժիսորը Ալան Բարիլարոն է, նկարահանվել է 2016 թվականին ։
Ֆիլմը մորակտցարների ներկայացուցչի մասին է, ով սովորում է հաղթահարել հիդրոֆոբիան։ Ֆիլմի ոգեշնչումը եղել է Pixar-ի գրասենյակից ոչ հեռու, Կալիֆորնիայի Մյուիր Բիչ լողափում, որտեղ նկարիչ-մուլտիպլիկատոր Ալան Բարիլարոն նկատում է, թե ինչպես են հազարավոր թռչուններ ջրից փրկվելու համար փախչում լողափ, իսկ ալիքը գնալուց հետո կրկին վերադառնում սննդի հետևից։
Սյուժե
Երբ ալիքը նահանջում է, մորակտցարների երամը սնունդ է հայթայթում լողափի ավազների մեջ, իսկ երբ ալիքը գալիս է, նրանք փախչում են։ Երամի մի փոքրիկ ներկայացուցիչ այնքան է ոգեշնչվում իր մայրիկով, որ որոշում է միանալ նրանց, սակայն նրան չի հաջողվում ժամանակին փախչել և ալիքից ամբողջությամբ թրջվում է։ Այդ պատահարից հետո նա սկսում է վախենալ ջրից և հրաժարվում է հեռանալ բնից։ Մի անգամ նա նկատում է խեցգետինների խմբի, որոնք ալիքի ժամանակ թաքնվում են` ավազների մեջ մտնելով։ Կրկնօրինակելով նրանց վարքը՝ թռչունը տեսնում է ստորջրյա աշխարհի գեղեցկությունը և դառնում է երամի համար հմուտ սնունդ որոնող։
Արտաքին հղումներ
Կատեգորիա:Կարճամետրաժ մուլտֆիլմեր Կատեգորիա:Մուլտֆիլմեր թռչունների մասին Կատեգորիա:Համակարգչային անիմացիոն ֆիլմեր Կատեգորիա:2016 մուլտֆիլմեր Կատեգորիա:Ամերիկյան եռաչափ ֆիլմեր Կատեգորիա:Ամերիկյան ֆիլմեր
Արտահանման տուրքեր
Արտահանման տուրքեր (export duties), մաքսային տուրքեր, որ գանձում է պետությունը ապրանքներն արտասահման արտահանելու ժամանակ։ Զարգացած երկրներում դրանք կիրառվում են ոչ հաճախ և հիմնականում նպատակ ունեն կարգավորելու վճարման հաշվեկշիռը։ Զարգացող երկրներում դրանք գլխավորապես ծառայում են որպես պետական ծախսերի աղբյուր։
Աղբյուրներ
Կատեգորիա:Տուրքեր Կատեգորիա:Միջազգային իրավունք
Տերնովոե (գյուղ, Սեմիլուկսկի շրջան)
Տերնովոե (Терновое), գյուղ Ռուսաստանի Վորոնեժի մարզի Սեմիլուկսկի շրջանի կազմում։
Բնակչություն
Բնակչությունը 2010 թվականի տվյալներով կազմել է 113 մարդ, վերջին գրանցված տվյալներով՝ 395 մարդ։
Աշխարհագրություն
Գտնվում է Վեդուգա գետի աջ ափին, Գուբարևո գյուղի վերևում։
Պատմություն
Գյուղը հիմնադրվել է 16-րդ դարի վերջին՝ Բոլշոյե Տերնովոե անունով։ 19-րդ դարում գյուղը բաղկացած է եղել երկու մասից՝ Տերնովոե, որը գտնվել է աջ ափին և Տերնովոե-Գուդովկա՝ գետի ձախ ափին։
1900 թվականին Տերնովոե գյուղն ունեցել է 395 բնակիչ, 65 տնտեսություն, հասարակական շենք, դպրոց, խանութ։ Գյուղում պահպանվել են Սուրբ Աստվածահայտնություն եկեղեցին և կալվածքը։ Եկեղեցին գտնվում է գյուղի հյուսիսարևելյան մասում, կառուցվել է 1769 թվականին։ Կալվածքը հիմնադրվել է 18-րդ դարի երկրորդ կեսին Վ. Մ. և Ա. Ս. Լոսևների կողմից։ Այն բանից հետո, երբ Լոսևները լքել են այս կալվածքը, գյուղն անցել է Նեչաևների տիրապետության տակ։
Ազգայնացումից հետո՝ 1923 թվականին, գյուղում կառուցվել է դպրոց, որը գործել է մինչև 2014 թվականը ։
2010-ականներին գյուղի արևելյան ծայրամասում կառուցվել է Լեսկովո տնակային ավանը։
Գրականություն
Л. Кригер. Семь лук на семи ветрах. У Донских берегов. — Воронеж: ТО «Альбом», 2008. — С. 39—41.
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վորոնեժի մարզի Սեմիլուկսկի շրջանի բնակավայրեր
Տերնովոյ (Կլետսկի շրջան)
Տերնովոյ (Терновой), խուտոր Ռուսաստանի Վոլգոգրադի մարզի Կլետսկի շրջանի կազմում։
Բնակչությունը 2002 թվականին գրանցված տվյալներով կազմում էր 110 մարդ։
Արտաքին հղումներ
Կատեգորիա:Ռուսաստանի խուտորներ Կատեգորիա:Ռուսաստանի Վոլգոգրադի մարզի Կլետսկի շրջանի բնակավայրեր
Հարսանիք
Հարսանիք, ամուսնությունը վավերացնող ծիսակատարություն։
Հարսանիքի հայկական ավանդույթներ
Հարսանիքի զարգացման վաղ՝ մայրիշխանության շրջանում կատարվել է պարզ արարողություններով։ Որպես ամուսնության սովորութային ձևակերպում զարգացել է հայրիշխանության ընթացքում, երբ հաստատվել է մենամուսնությունը, որն արտահայտվել է կնոջ բնակությամբ ամուսնու տանը։ Ամուսնական արարողությունների շարքի հիմնական առանձնահատկությունը ծնողների տնից ամուսնու տուն տեղափոխվելու թատերականացված արտահայտությունն է։ Հարսանիքը, որպես կանոն, ուղեկցվում է խնջույքներով, նվերների փոխանակությամբ, երգ ու պարով և այլ զվարճություններով։ Հարսանիքին մասնակցում են փեսայի և հարսի ազգականները, մերձավորները, ծիսակարգի համար սահմանված հատուկ անձինք (խնամախոսներ, խնամիներ, կնքահայր, հարսնեղբայր, հարսնաքույր, խաչեղբայր, քահանա, քավոր և այլն)։ Ըստ եկեղեցական ավանդույթի հարսնաքույր և խաչեղբայր անձը կարող է լինել իր կյանքում միայն մեկ անգամ և միայն մեկ զույգի համար։ Եկեղեցու առաջ մի քանի անգամ արգելվում է լինել Խաչեղբայր և Հարսնաքույր, քանի որ նրանք հանդիսանում եմ միայն մեկ ամուսնական զույգի վկաներ։ Խաչեղբայր և հարսնաքույր ընտրելիս պետք է ամպայման ուշադրություն դարձնել այս հանգամանքին։
Ծիսակարգ
Հայաստանի ազգագրական յուրաքանչյուր շրջան ունեցել է իրեն հատուկ հարսանեկան ծիսակարգ, որի մեջ առանձնացել են գրեթե բոլոր շրջանների համար ընդհանուր շատ արարողություններ։ Հարսանիքները կատարվել են հիմնականում աշնանը՝ գյուղատնտեսական աշխատանքներից հետո և տևել են 3-7 օր։ Գերադասել են սկսել հինգշաբթի կամ ուրբաթ և ավարտել կիրակի։
Հարսանեկան բուն նախապատրաստություններ
Հարսանեկան բուն նախապատրաստություններն սկսվել են հարսին լողացնելու արարողությամբ, որը ուղեկցվել է երգ ու պարով։ Փեսային լողացրել են առանց հանդիսավորության, բայց սափրելու և մազերը կտրելու արարողությունը, որին մասնակցել են ազգականներն ու շքախմբի անդամները (մակարներ, եղբայրներ, պահապան երիտասարդներ), կատարվել է շուքով։ Փեսայի տանը, տարեց ազգականների ներկայությամբ բացել են գինու կարասները և լցրել ամանների մեջ։ Այդ ընթացքում տղայի հայրը գերեզմանատանը տերտերին օրհնել է տվել նախնիների ու հարազատների գերեզմանները, իսկ փեսան այցելել է հարսնացուի ազգականներին՝ այդ տարի մահացածների ընտանիքներից հարսանիքի թույլտվություն ստանալու։ Միևնույն օրը թե՛ հարսի, թե՛ փեսայի տանը պատրաստել են հարսի նստելու տեղը, որը հարսի տանը շրջափակվել է խորհրդավոր նախշակարերով, աչքի ուլունքներով, թալիսմաններով զարդարված վարագույրով։ Երեկոյան կատարվել է «հինադրեքը»։ Հաց ու գաթա թխելուն մասնակցել են կանայք ու աղջիկներ՝ երգ ու պարի ուղեկցությամբ։ Առավոտյան փեսայի տան կտուրից զուռնան կանչի եղանակով ազդարարել է հարսանիքի սկիզբը։ Հյուրերի հավաքվելուց հետո քավորն ու փեսան, մակարներով շրջապատված, նվագի ներքո սկսել են մսացու եզը մորթելու արարողությունը։ Քավորն արյան մեջ թաթախած մատով փեսայի ճակատին խաչ է քաշել, մի փականք բանալիով կողպել արյան մեջ, ապա արյունոտած թելը հանգուցել և դանակը մտցնելով արյան մեջ՝ դրել է պատյանը (իբր՝ փեսային չար ոգիներից զերծ պահելու համար)։ Այնուհետև հանդիսավորությամբ հագցրել են փեսայի զգեստները, կապել դաշույնը։ Շատ տեղերում քավորը փեսային սպիտակ, կանաչ թաշկինակներով ուսկապ («ուսբանդ») է կապել։ Գլխարկի վրա ամրացրել են թաշկինակներ կամ ժապավեններ, առջևի մասում՝ աքաղաղի երկու փետուր ու կանաչ, կարմիր բրդե թելերով զարդարված փայտիկ։ Կեսօրին կամ երեկոյան գնացել են հարսի հետևից։ Մակարներով շրջապատված փեսայի աջ կողմում կանգնել է քավորը, ձախում՝ փեսախպերը, հետևում՝ պարողների խումբը։ Մակարներից մեկը մատուցարանով տարել է հարսի հագուստները։ Հաջորդ առավոտյան, հարսին հագցնելիս, քավորը, վերցնելով գոտին ու գոգնոցը, 3 անգամ պտտվել է հարսի շուրջը, ապա կապել ու թիկունքին խփելով՝ մաղթել տղա ունենալ։ Քավորկինը ծածկել է հարսին մեծ ծածկոցով, իսկ երեխաներ ունեցող և երջանիկ համարվող ամուսնական մի զույգ բռնել է հարսի ձեռքը և կանգնեցրել փեսայի կողքին։ Ճանապարհ ընկնելուց առաջ նորապսակները, ի նշան հարգանքի, համբուրել են թոնրի շուրթը, հրաժեշտ տվել ծնողներին, բարեկամներին ու հարևաններին։ Այնուհետև հարսանքավորները երգելով, պարելով, ծափ ու աղմուկով, կրակելով ու ուրախության բացականչություններով գնացել են եկեղեցի, ուր մակարները հսկել են, որ չարակամ մարդիկ չխանգարեն պսակադրությանը։ Պսակից հետո պսակադիրը գունավոր թելերից նարոտ է կապել հարսի ու թագավորի վզին և մոմով ամրացրել։ Ապա ուրիշ ճանապարհով գնացել են փեսայի հայրական տուն (Զանգեզուրում և Արցախում վերադարձել են աղջկա հոր տուն և հարսին կրկին նստեցրել վարագույրի հետևը)։
Հարսանիքի ղեկավար
Հարսանիքը ղեկավարել է մասնակիցների ընտրած սեղանապետը (թամադան), որին օգնել է օգնականը (կենացները ծաղկեցնողը)։ Սովորաբար միմյանց հետ գժտված անձանց հարսանիքներում հաշտեցրել են։ Տղայի մայրը հարսի ուսին հաց փռելով՝ համբուրել է երկուսի ճակատը և քաղցրավենիք լցրել նրանց գլխին։ Հարսանքավորներն ստիպել են սկեսրոջն ու սկեսրայրին կոխի բռնվել. ձևականորեն հաղթել է կինը (խորհրդանշել է մայրիշխանության երբեմնի գոյությունը)։ Մուտքի մոտ քավորը թուրը պահել է նորապսակների գլխավերևում, իսկ նրանք, կոտրելով ոտքերի տակ նախապես դրված ափսեները, իբր իրենց ապահովել են չարքերից։ Մինչ տեղի են ունեցել հարսին ընդունելու արարողությունները, հայրական տնից բերած վարագույրը կապել են հատկացված անկյունում և հարսին տարել վարագույրի հետև, ուր նա հավաքված երեխաներին նվերներ տալուց հետո՝ գրկել է ամենափոքր տղային, որպեսզի արու առաջնեկ ունենա։ Նորապսակները համբուրել են նոր օջախի թոնրի շուրթը։ Ճաշկերույթի ընթացքում խմել են 3-7 պարտադիր կենաց (նախնիների հիշատակ, ծնողների, զույգերի, քավորի, մնացած հարազատների), որից հետո հյուրերը հանձնել են նվերները (դրամ, արժեքավոր իրեր)։ Խնջույքին զուգահեռ մինչև առավոտ պարել են խմբապարեր (շուրջպարեր, այդ թվում՝ հարսանիքի ծիսական պարեր)։ Հարսի ու փեսայի պարից (մոմերով պար) հետո հարսանիքը համարվել է ավարտված։ Շատ շրջաններում հարսանիքը ավարտվել է մակարների խնջույքով («հավթռուք»)։ Երեկոյան ժամերգությունից հետո տերտերը քանդել է նարոտը, բացել փականքը, դանակը հանել պատյանից և զույգին առագաստ մտնելու իրավունք տվել։ Ուրախ հարսանիքը համարվել է երջանիկ կյանքի սկիզբ։ Հարսանիքին ուղեկցող մի շարք արարողություններ շարունակվել են գրեթե մեկ տարի, մինչև առաջնեկի ծնվելը։
Ժամանակակից հայկական հարսանիքը
Ժամանակակից հայկական հարսանիքը ձերբազատվել է շատ մանրամասներից, դարձել ընտանիքի ստեղծման սովորական տոնակատարություն՝ պահպանելով, սակայն, որոշ ավանդույթներ։ Առաջացել են արդի կենսապայմաններին ու մտածողությանը համապատասխանող մի շարք նոր արարողություններ (ամուսնության պալատներում կամ ամուսնության գրանցման դահլիճներում ամուսնության հանդիսավոր ձևակերպում և այլն), վերականգնվում է պսակի արարողությունը։
Աղբյուր
Կատեգորիա:Ընտանիք Կատեգորիա:Հարսանիք Կատեգորիա:Մարդաբանություն
Սուտչևո
Սուտչևո (Сутчево, Кукашни), գյուղ Ռուսաստանի Չուվաշիա հանրապետության Մարինսկի-Պոսադսկի շրջանի կազմում։
Բնակչությունը վերջին գրանցված տվյալներով կազմում էր 500 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Չուվաշիա հանրապետության Մարինսկի-Պոսադսկի շրջանի բնակավայրեր
Ֆաթիմատու Աբդել Մալիք
Ֆաթիմատու Աբդել Մալիք (فاطمة بنت عبد المالك; ), մավրիտանացի քաղաքական և պետական գործիչ։ 2001 թվականից զբաղեցնում է Թևրագ-Զեյնի քաղաքապետի պաշտոնը, ինչպես նաև 2018 թվականի սեպտեմբերից աշխատում է Նուակշոտի խորհրդի նախագահի պաշտոնում ։ Դարձել Է Մավրիտանիայի առաջին կինը, որը զբաղեցրել է քաղաքապետի պաշտոնը։ 2012-2015 թվականներին զբաղեցրել Է Աֆրիկայի տեղական ընտրված կանանց ցանցի (REFELA) նախագահի պաշտոնը։
Կենսագրություն
Ծնվել է 1958 թվականին Տամշակետում, հայրը աշխատել է որպես ադմինիստրատոր։ Սովորել է Համակարգչային գիտություն Լուվեն Լա Նևում (Բելգիա) ։
Ղեկավարել է Մինֆե համակարգչային ծառայությունների մատուցման գրասենյակը Նուակշոտում, այնուհետև աշխատել է Հաբիթաթ բանկում որպես ցանցի ադմինիստրատոր ։ Այնուհետև աշխատանքի է անցել քաղաքաշինության և բնակավայրի նախարարությունում, որից հետո նշանակվել է վարչապետի աշխատակազմում ։
2001 թվականին Հանրապետական հանուն ժողովրդավարության և նորացման կուսակցությունը ֆաթիմատուին առաջադրել է որպես մունիցիպալ պաշտոնի թեկնածու, Ֆաթիմատուն ընտրվել է որպես Նուակշոտի քաղաքային համայնքի ինը համայնքներից մեկի՝ Թևրագ-Զեյնի քաղաքապետ ։ : Դարձել Է Մավրիտանիայի առաջին կինը, որը զբաղեցրել է քաղաքապետի պաշտոնը ։ Հատուկ ուշադրություն է դարձնում դպրոցական կրթությանը, հատկապես աղջիկների համար, և վարչարարության բարեփոխումներին։ Այդ պաշտոնում վերընտրվել է 2006, 2011 և 2015 թվականներին ։
2012 թվականից մինչև 2015 թվականի դեկտեմբերը զբաղեցրել Է Աֆրիկայի տեղական ընտրված կանանց ցանցի նախագահի պաշտոնը, որը հիմնադրվել է Տանժերում 2011 թվականի մարտին և միավորում է տեղական ինքնակառավարման մարմինների պաշտոններում ընտրված կանանց  ։ Ճանապարհորդել է Մավրիտանիայում՝ աջակցելու կին թեկնածուներին պետական պաշտոններում, ի վերջո ևս հինգ կին ընտրվեց քաղաքապետերի պաշտոնում, այդ թվում՝ Մեթի Մինթ Համադին ։
Անձնական կյանք
Միայնակ մայր է, ունի երեք երեխա ։
Ծանոթագրություններ
Կատեգորիա:Քաղաքապետեր Կատեգորիա:21-րդ դարի կին քաղաքական գործիչներ
Հատեմ Բեն Արֆա
Հատեմ Բեն Արֆա (Hatem Ben Arfa, ), թունիսյան ծագմամբ ֆրանսիացի ֆուտբոլիստ, ֆրանսիական «Նիցցա» ակումբի և Ֆրանսիայի ազգային հավաքականի հարձակվողական ոճի կիսապաշտպան և հարձակվող։ 2008 թվականին ճանաչվել է Ֆրանսիայի լավագույն երիտասարդ ֆուտբոլիստը։
Ֆրանսիայի հնգակի չեմպիոն է, եռակի սուպերգավաթակիր։ Մեկական անգամ նվաճել է ֆուտբոլի և լիգայի գավաթները։
Վաղ տարիներ
Բեն Արֆան ծնվել է Կլամարում, Փարիզի հարավարևմտյան արվարձանում ։ Հայրը՝ Կամել Բեն Արֆան, Թունիսի քաղաքացի է և Թունիսի ազգային հավաքականի նախկին ֆուտբոլիստ, իսկ մայրը ֆրանսուհի է։ Երբ Հատեմը հինգ տարեկան էր, հայրը նկատեց, որ նա ֆուտբոլի հանդեպ հետաքրքրություն է ցուցաբերում։ Սպորտային լրագրող և գործակալ Մայքլ Օզինի ղեկավարությամբ Բեն Արֆան սկսեց ֆուտբոլային կարիերան ։
Բեն Արֆան կարիերան սկսել է Իլ դը Ֆրանսի տարբեր ակումբներում, մարզվել է նաև «Բուլոն Բիյանկուր» ակումբում։ 1999 թվականին ընդուվել է «Կլերֆոնտենի» ակադեմիա։ Գտնվելով այնտեղ, Բեն Արֆան նկարահանվեց «À la Clairefontaine» («Կլերֆոնտենում») վավերագրական ֆիլմում, որը պատմում էր ակադեմիայում սովորելու ժամանակ երիտասարդ ֆրանսիացի ֆուտբոլիստների կյանքի մասին ։ Ակադեմիան ավարտելուց հետո չորս տարի անցկացրել է «Լիոնում», որտեղ չորս անգամ դարձել է Ֆրանսիայի չեմպիոն։
Ակումբային կարիերա
Բեն Արֆան համարվում է Լիոնի «Օլիմպիկի» ֆուտբոլային ակադեմիայի սանը։ Առաջին թիմում 2004-2005 մրցաշրջանում նշել է իր նորամուտը «Նիցցայի» դեմ խաղում ։ Նոյեմբերի 10-ին Ֆրանսիայի գավաթի շրջանակներում, «Լիլի» դեմ խաղում Բեն Արֆան խփեց մասնագիտական կարիերայի իր առաջին գոլը։ 2004 թվականին Ֆրանսիայի պատանեկան հավաքականի կազմում հաղթել է Եվրոպայի մինչև 17 տարեկանների առաջնությունը։
Չեմպիոնների Լիգայում Հատեմն իր նորամուտը նշեց «Մանչեսթեր Յունայթեդի» դեմ խաղում՝ փոխարինելով Սիդնեյ Գովին։ 2007 թվականի ամռանը «Օլիմպիկի» հիմնական ձախ կիսապաշտպան Ֆլորան Մալուդայի «Չելսի» տեղափոխվելուց հետո Հատեմը դարձավ հիմնական կազմի խաղացող։ Պայմանագիրը ուժի մեջ էր մինչև մինչև 2010 թվականը։
2010 թվականի հոկտեմբերի 3-ին, Պրեմիեր Լիգայի 2010-11 մրցաշրջանի 4-րդ տուրի «Նյուքասլ Յունայթեդ»-«Մանչեսթեր Սիթի» խաղի սկզբին Նայջել դե Յոնգի կոպիտ սահընկումից հետո Բեն Արֆան ստացավ վնասվածք՝ ձախ ոտքի կրկնակի կոտրվածք և մինչև մրցաշրջանի ավարտը դուրս մնաց ։ Այսպիսով, Հատեմը նոր ակումբում խաղաց ընդամենը 4 խաղ և խփեց 1 գոլ։ 2011 թվականի սկզբին «Նյուքասլ Յունայթեդը» «Մարսելից» գնեց ֆուտբոլիստին և 4,5 տարվա պայմանագիր կնքեց ։
2014 թվականի սեպտեմբերի 2-ին Բեն Արֆան վարձավճարով տեղափոխվեց «Հալլ Սիթի» ։ Նրա նորամուտը եղավ սեպտեմբերի 15-ին, «Վեստ Հեմի» դեմ խաղի ավարտից 11 րոպե առաջ՝ 2-2 հաշվի ժամանակ, փոխարինելով Աբել Էռնանդեսին ։
2015 թվականի հունվարին վերադարձավ վարձակալությունից, իսկ արդեն հունվարի 3-ին «Նիցցայի» պաշտոնական կայքը ակումբի խորհրդանշանի ֆոնի վրա դրել էր Հատեմի նկարը։ Հայտարարվեց, որ ֆրանսիացին արդեն մասնակցել է մարզումներին և երկուշաբթի կնքելու է պայմանագիր։ Հաջորդ օրը Հատեմը փոխադարձ համաձայնությամբ անջատեց «Նյուքասլի» հետ պայմանագիրը ։ Հունվարի 5-ին նա պաշտոնապես պայմանագիր կնքեց «Նիցցայի» հետ ։ Միայն թե, փետրվարի 3-ին Հատեմ Բեն Արֆան լուծարեց «Նիցցայի» հետ պայմանագիրը և հայտարարեց, որ կարող է ավարտի ֆուտբոլիստի կարիերան, քանի որ ՖԻՖԱ-ի օրենքներով ֆուտբոլիստը տարվա ընթացքում իրավունք չունի խաղալ երկուսից ավել ակումբներում. 2014-15 մրցաշրջանի շրջանակներում Բեն Արֆան խաղացել է մեկ խաղ «Նյուքասլի» երիտասարդական կազմում, իսկ հետո վարձավճարով հանդես է եկել «Հալլում» և հիմա չի կարող խաղալ «Նիցցայի» ոչ մի թիմում ։ Այնուամենայնիվ, 2015 թվականի հունիսին Բեն Արֆան դարձավ «Նիցցայի» ֆուտբոլիստը ։ Առաջին ինը խաղերում Հատեմը խփեց 7 գոլ և նորից հրավիրվեց Ֆրանսիայի հավաքական ։
Միջազգային կարիերա
Ֆրանսիայի մինչև 17 տարեկանների պատանեկան հավաքականում խաղացել է 22 խաղ, խփել 15 գնդակ։ Ֆրանսիայի հավաքականի այլ տաղանդավոր երիտասարդների հետ, ինչպիսիք են՝ Բենզեման, Նասրին և Մենեզը, նա հաջող է հանդես եկել 2004 թվականի Եվրոպայի մինչև 17 տարեկանների առաջնությունում՝ հինգ խաղում խփելով երեք գոլ ։ Հաջորդ տարի սկսեց խաղալ մինչև 18 տարեկանների հավաքականում։
Մունդիալ 2006-ից առաջ Բեն Արֆան Թունիսի ֆուտբոլի ֆեդերացիայից առաջարկություն ստացավ՝ Մունդիալին խաղալ Թունիսի կազմում, սակայն նա հետագայում Ֆրանսիայի հավաքականում խաղալու համար մերժեց առաջարկը ։ Ֆրանսիայի ազգային հավաքականի կազմում Հատեմի նորամուտը 2007 թվականի հոկտեմբերի 1-ին էր՝ Ֆարերյան կղզիների դեմ խաղում։ 64-րդ րոպեին նա փոխարինեց Ֆրենկ Ռիբերիին և խփեց 6 գոլերից մեկը։ Հոկտեմբերի 10-ին, երբ մարզիչ Ռայմոն Դոմենեկին շտապ հարկավոր էր փոխարինել վնասվածք ստացած Լուի Սաային, նա հրավիրվեց հավաքական ։ Միայն թե Դոմենեկը նրան չընդգրկեց մրցաշարի եզրափակիչ մասում խաղացող կազմի մեջ։
Երկարատև ընդմիջումից հետո, 2010 թվականի փետրվարի 25-ին Բեն Արֆան հրավիրվեց Իսպանիայի հավաքականի դեմ ընկերական խաղին, որը կայացավ մարտի 3-ին։ Մայիսի 11-ին նա ընդգրկվեց այն 30 ֆուտբոլիստների ցուցակում, ովքեր հնարավոր է մասնակցեին Մունդիալ 2010-ին, սակայն հետո Դոմենեկը նրան չընդգրկեց 23 հիմնական ֆուտբոլիստների ցուցակում ։
2010 թվականի օգոստոսի 5-ին հավաքականի նոր մարզիչ Լորան Բլանը Հատեմին հրավիրեց Նորվեգիայի դեմ ընկերական խաղում խաղալու, որը կայացավ օգոստոսի 11-ին ։ Երկրորդ խաղակեսում Բեն Արֆան փոխարինեց Մուսա Սիսոկոյին և խփեց առաջին գոլը խաղում, իսկ Ֆրանսիան հաղթեց 2-1 հաշվով ։
Խաղաոճ
«Լիոնում» կարիերայի սկզբին նա խաղում էր կենտրոնական հարձակվողի դիրքում, սակայն 2007-2008 մրցաշրջանում տեղափոխվեց հարձակվողական ոճի կիսապաշտպանի դիրք ։
Գոլերը հավաքականում
Նշումներ <references group="նշում"/>
Ակումբային
«Օլիմպիկ» Լիոն
«Օլիմպիկ» Մարսել
Միջազգային
Ֆրանսիայի պատանեկան հավաքական
Արտաքին հղումներ
Կատեգորիա:Կլամար քաղաքում ծնվածներ Կատեգորիա:Ֆրանսիացի ֆուտբոլիստներ Կատեգորիա:Օլիմպիկ Լիոնի ֆուտբոլիստներ Կատեգորիա:Օլիմպիկ Մարսելի ֆուտբոլիստներ Կատեգորիա:Նյուքասլ Յունայթեդի ֆուտբոլիստներ Կատեգորիա:Հալլ Սիթիի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:ՈՒԵՖԱ Եվրո 2012-ի ֆուտբոլիստներ
Արամ Ղարաբեկյան
Արամ Վաչիկի Ղարաբեկյան, հայ դիրիժոր, Հայաստանի ազգային կամերային նվագախմբի նախկին գեղարվեստական ղեկավար։ ՀՀ արվեստի վաստակավոր գործիչ (2007)։
Կենսագրություն
Արամ Ղարաբեկյանը ծնվել է 1955 թ. հուլիսի 4-ին, Թեհրանում  ։ Երաժշտական կրթությունը ստացել է Թեհրանում՝ 1965-1973 թթ., այնուհետև սովորել է Բոստոնի (1973-1977, ստեղծագործական դասարան), «New England» (1977-1979, դաշնամուր) կոնսերվատորիաներում, որից հետո ուսումը շարունակել է Գերմանիայի Մայնց քաղաքում։ Դիրիժորական արվեստ է սովորել Ֆրանկո Ֆերարայի մոտ։ 1979 թ. Գերմանիայում եղել է հանրահայտ Սերջիու Չելիբիդակեի աշակերտը։ Սովորել է նաև Յակոբ Դրուգմանի և Լեոնարդ Բերնսթայնի մոտ։
Մասնագիտական գործունեություն
Արամ Ղարաբեկյանը եղել է Հայաստանի պետական կամերային նվագախմբի ղեկավարն ու դիրիժորը։ 1983 թ. հիմնել է Բոստոնի «Սինֆոնովա» նվագախումբը, որը ղեկավարել է մինչ 1991 թ.:
Աշխատել է Կիևի ռադիոյի և հեռուստատեսության սիմֆոնիկ նվագախմբի հետ և միասին թողարկել է «Ռոմեո և Ջուլիետ» սկավառակը, որից հետո Ուկրաինայի մշակույթի նախարարը դիրիժորին նշանակել է իր գլխավոր խորհրդական։ Ղեկավարել է նաև Ուկրաինայի ազգային սիմֆոնիկ նվագախումբը ու Օպերայի և բալետի թատրոնը։ Աշխատել է նաև Զագրեբի սիմֆոնիկ նվագախմբի հետ՝ որպես հրավիրված դիրիժոր։ Հետագայում ղեկավարել է մի շարք նվագախմբեր՝ Հայաստանի և Ֆրեզնոյի ֆիլհարմոնիկ, Շրևեպորտի, Հանգչջոուի և Զեջիանգի սիմֆոնիկ։
Համերգներ և մրցանակներ
1999 թ. Ամանորի նախաշեմին 6 տարբեր երկրներից կազմված նվագախմբով հանդես է եկել նոր հազարամյակին նվիրված համերգային ծրագրով, Չինաստանի Հանչժոու քաղաքում, որտեղ ներկայացրել է Բեթհովենի 9-րդ սիմֆոնիան։ 1988 թ. արժանացել է ամերիկյան կոմպոզիտորների, հեղինակների և խմբագիրների (ASCAP) մրցանակին, 1989 թ.՝ Լյուսիեն Վուլսինի մրցանակին։ Արժանացել է նաև Հարվարդի ասոցիացիայի երաժշտական մրցանակին, 2007 թ.՝ Հայաստանի արվեստի վաստակավոր գործչի կոչմանը։
Հայաստանի նախագահի կողմից արժանացել էր Մովսես Խորենացու մեդալի՝ արվեստում ունեցած ներդրումների համար։ Նա նաև Լուսիեն Վուլսինի ներկայացման, Կոմպոզիտորների հեղինակային իրավունքները պաշտպանող ամերիկյան ընկերակցության, Հարվարդի երաժշտական ընկերակցության լավագույն ներկայացման մրցանակների դափնեկիր էր։
Ծանոթագրություններ
Կատեգորիա:Հայ դիրիժորներ Կատեգորիա:ՀՀ արվեստի վաստակավոր գործիչներ Կատեգորիա:Մայնցի համալսարանի շրջանավարտներ
Եղբայր (1997, ֆիլմ)
«Եղբայր» (ռուս.՝ Брат) ռուսական գեղարվեստական ֆիլմ է քրեական դրամայի ժանրում։ Ռեժիսոր Ալեքսեյ Բալաբանովի չորրորդ ֆիլմը։ Դիլոգիայի առաջին մասը (շարունակություն՝ «Եղբայր 2») 1990-ականների հերոս Դանիլ Բագրովի մասին, ում դերը կատարել է Սերգեյ Բոդրով Կրտսերը։
Ֆիլմը ներառված է «100 խոշոր ռուսական ֆիլմերի ցանկում՝ ըստ «Աֆիշա» ամսագրի» ։ Բոդրովը և Բալաբանովը ստացել են «Կինոտավր» փառատոնի գլխավոր մրցանակը (1997 թ.)՝ համապատասխանաբար որպես լավագույն դերասան և լավագույն ռեժիսոր։
Սյուժե
1996 թվականի աշուն՛ Չեչնիայի պատերազմից վերադարձած Դանիլա Բագրովը շրջում է իր հայրենի գավառական քաղաքում և պատահաբար խանգարում է Նաուտիլուս Պոմպիլիուս խմբի Wings երգի տեսահոլովակի նկարահանմանը։ Դանիլան նկարահանող խմբի պահակին ծեծի ենթարկելու համար տարվում է ոստիկանական բաժանմունք, սակայն նրան բաց են թողել՝ սպառնալով, որ աշխատանքի չգտնելու դեպքում կգրանցեն։ Մայրը նախատում է Դանիլային կռվին մասնակցելու համար և հոր հանցավոր ճակատագրի կրկնությունից խուսափելու համար խորհուրդ է տալիս գնալ Սանկտ Պետերբուրգ ավագ եղբոր՝ Վիկտորի մոտ, ով «այնտեղ մեծ մարդ է»։